**DISPOZIŢIA**

**nr. 31 din 27 ianuarie 2021**

**privind constituirea** **Comisiei de evaluare a ofertelor pentru**

 **atribuirea contractului având ca obiect delegarea prin concesionare a gestiunii serviciului public de operare a Centrului de Management Integrat al Deșeurilor Cluj**

Preşedintele Consiliului Judeţean Cluj,

Având în vedere Referatul nr. 2.786 din 25.01.2021, elaborat de către Direcția de Dezvoltare și Investiții referitor la constituirea Comisiei de evaluare a ofertelor pentru atribuirea contractului având ca obiect delegarea prin concesionare a gestiunii serviciului public de operare a Centrului de Management Integrat al Deșeurilor Cluj;

Luând în considerare:

* Dispoziția Președintelui Consiliului Județean Cluj nr. 51 din 5 februarie 2020 privind constituirea Comisiei de coordonare si supervizare pentru pregatirea si planificarea contractului de delegare a gestiunii serviciului de operare a Centrului de Management Integrat al Deșeurilor Cluj;
* prevederile art. 6.2 din Contractul de Servicii nr. 8.880/33 din 15.03.2019, având ca obiect: Servicii de consultanță în vederea actualizării Studiului de oportunitate și a Documentației de atribuire pentru delegarea gestiunii serviciului de operare a Centrului de Management Integrat al Deșeurilor Cluj*: “Prestatorul va acorda asistenta tehnica si pe perioada de desfasurare a procedurii de atribuire a contractului de concesiune a serviciului de operare a Centrului de Management Integrat al Deșeurilor Cluj*.”
* oferta depusă de către EPMC Consulting SRL, anexă la contractul nr. 8.880/33 din 15.03.2019;

În conformitate cu dispozițiile :

* art. 191 alin. (1) lit. f) și alin. (4) lit. a) din O.U.G. nr. 57/2019 privind Codul administrativ, cu modificările și completările ulterioare;
* art. 23 din Legea nr. 273/2006 privind finanțele publice locale, cu modificările și completările ulterioare;
* art. 50 alin. (1), lit. a), art.51-54 din Legea nr. 100/2016 privind concesiunile de lucrări şi concesiunile de servicii, cu modificările și completările ulterioare;
* art.2 alin. (4), art. 55-62, art. 80-85 din Normele metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii, aprobate prin Hotărârea Guvernului nr. 867/2016, cu modificările și completările ulterioare;
* art. 2 alin. (3)-(5) din Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1. (1)** Se constituie Comisia de evaluare a ofertelor pentru atribuirea contractului având ca obiect delegarea prin concesionare a gestiunii serviciului public de operare a Centrului de Management Integrat al Deșeurilor Cluj, în componenţa cuprinsă în **anexa** care face parte integrantă din prezenta dispoziție.

**(2)** Persoana desemnată în calitate de președinte al comisiei constituite conform alineatului (1) conduce lucrările acesteia și are drept de vot.

**(3)** Persoanele desemnate în calitate de preşedinte de rezervă, respectiv de membrii de rezervă, după caz, vor înlocui președintele comisiei, respectiv membrii acesteia, după caz, numai în situațiile în care persoana/persoanele care urmează să fie înlocuită/înlocuite nu are/au posibilitatea, din motive obiective, de a-şi îndeplini atribuţiile care rezultă din calitatea avută în cadrul comisiei.

**(4)** După producerea înlocuirii prevăzute la alin. (3), calitatea de președinte, respectiv de membru al comisiei, după caz, este preluată de către membrul care înlocuiește, care îşi va exercita atribuţiile aferente până la finalizarea procedurii de atribuire.

**Art. 2. (1)** Se desemnează, în calitate de experți cooptați, fără drept de vot, pe lângă Comisia de evaluare a ofertelor, pentru atribuirea contractului având ca obiect delegarea prin concesionare a gestiunii serviciului public de operare a Centrului de Management Integrat al Deșeurilor Cluj:

1. Bocian Adriana – expert tehnic
2. Chis Anamaria – expert financiar.

**(2)** Experții cooptați vor elabora un raport de specialitate cu privire la aspectele tehnice, financiare asupra cărora îşi exprimă punctul de vedere.

**Art. 3.** Se desemnează, în calitate de persoană responsabilă cu aplicarea procedurii de atribuire, domnul Matei Petru- consilier achiziții publice – Serviciul Lucrări și Achiziții Publice.

**Art. 4.** Persoanele desemnate la art. 1 - 3 vor îndeplini obligațiile și vor exercita atribuţiile și competențele stabilite prin Hotărârea Guvernului nr. 867/2016, cu modificările și completările ulterioare.

**Art.5.** Prezenta dispoziţie se comunică prin e-mail, persoanelor desemnate la art. 1-3, precum şi Prefectului Judeţului Cluj.

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

 Alin Tișe Simona Gaci

 **Anexă**

 **La Dispoziția nr. 31/27.01.2021**

**Componența** **Comisiei de evaluare a ofertelor pentru**

 **atribuirea contractului având ca obiect : Delegarea prin concesionare a gestiunii serviciului public de operare a Centrului de Management Integrat al Deșeurilor Cluj**

|  |  |  |  |  |  |
| --- | --- | --- | --- | --- | --- |
| **Nr.****crt.** | **Calitatea în cadrul comisiei de evaluare** | **Numele și prenumele** | **Funcția deținută** | **Serviciul/Biroul/****Compartimentul** | **Mențiuni** |
| 1. | Președinte | Crețu Alexandru | Șef serviciu | Serviciul Lucrări și Achiziții Publice | Președinte cu drept de vot |
| 2. | Membru | Cristea Corina | Consilier juridic | Serviciul Lucrări și Achiziții Publice | preşedinte de rezervă cu drept de vot |
| 3. | Membru | Matei Petru | Consilier achiziții publice | Serviciul Lucrări și Achiziții Publice | - |
| 4. | Membru | Engi Inauan Simona | consilier | Serviciul Lucrări și Achiziții Publice | - |
| 5. | Membru | Bogdan Aurelia | consilier | Serviciul Lucrări și Achiziții Publice | - |
| 6. | Membru | Botezan Alexandru | consilier | Serviciul Lucrări și Achiziții Publice | - |
| 7. | Membru | Tare Mirela | consilier | Serviciul Financiar-Contabil | - |
| 8. | Membru de rezerva | Rusu Claudia | consilier | Serviciul Lucrări și Achiziții Publice | - |
| 9. | Membru de rezerva | Inoan Mihai | Consilier achiziții publice | Serviciul Lucrări și Achiziții Publice | - |

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

 Alin Tișe Simona Gaci